૨૫ ઓક્ટોબર ૧૯૪૭ના રોજ મહાત્મા ગાંધીએ કહેલા ઉપરોક્ત વિધાનો આજે પણ એકદમ યથાર્થ લાગે છે. આજે પણ કેટલાંક રાજકીય પક્ષો સામ્યવાદીઓ સાથે મળી આ પ્રકારના કૃત્યો કરતા નજરે પડે છે.સામ્યવાદની જેમ જ ગાંધીજી સમાજવાદનાં પણ પ્રચલિત આધુનિક અર્થથી સંતુષ્ટ નહોતા. તેમનું માનવું હતું કે, ‘’ પશ્ચિમનો સમાજવાદ તથા સામ્યવાદ અમુક એવાં સિદ્ધાંતો પર આધારિત છે, જે આપણાં ભારતથી ભિન્ન છે. જેમ કે તેમનો એક સિધ્ધાંત છે કે, માનવ સ્વભાવ મૂળભૂત રીતે સ્વાર્થી હોવામાં જ વિશ્વાસ ધરાવે છે.’’ ૧૯૩૪માં જયારે જવાહરલાલ નેહરુ કોંગ્રેસને સમાજવાદ તરફ વાળવા માંગતા હતા ત્યારે નેહરુએ ગાંધીજીને સમજાવવા માટે લખ્યું હતું કે ‘’ અંગ્રેજી ભાષામાં સમાજવાદનો અર્થ બિલકુલ સ્પષ્ટ છે ’’ ત્યારે ગાંધીજીએ જવાબમાં લખ્યું હતું કે ‘’ મેં શબ્દકોષ જોઈ લીધો છે.પરંતુ મારી સમજણમાં વધારો નથી થયો તેથી જણાવો કે તેનો અર્થ સમજવા માટે હવે હું શું વાંચું ?’’ ગાંધીજી આધુનિક સમાજવાદ કરતા માનવવાદને ઉચ્ચ માન્યતા આપતા હતા.ગાંધીજીએ હંમેશા સત્ય,અહિંસા અને પ્રેમનો માર્ગ બતાવ્યો છે. જયારે માર્કસે વ્યક્તિ તથા જનસમુહને હિંસા,ધ્રુણા તથા દ્વેષનો માર્ગ બતાવ્યો છે.ગાંધીજીના જીવનનો સંદેશ પ્રેમની શક્તિનું પ્રદર્શન છે, જયારે માર્ક્સવાદનો ઉદેશ્ય ધ્રુણાનું પ્રદર્શન રહ્યો છે.